**Pakuotės lapelis: informacija vartotojui**

**Drosera-Homaccord geriamieji lašai (tirpalas)**

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba

vaistininką. Žr. 4 skyrių.

* Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Drosera-Homaccord ir kam jis vartojamas

2. Kas žinotina prieš vartojant Drosera-Homaccord

3. Kaip vartoti Drosera-Homaccord

4. Galimas šalutinis poveikis

5. Kaip laikyti Drosera-Homaccord

6. Pakuotės turinys ir kita informacija

**1. Kas yra Drosera-Homaccord ir kam jis vartojamas**

Drosera-Homaccord yra homeopatinis vaistinis preparatas. Jo vartojama pagalbiniam ūminio bronchito sukelto produktyvaus kosulio, kai atsikosėjama gleivėmis, gydymui.

Indikacijos pagrįstos tik homeopatijos principais.

Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

## 2. Kas žinotina prieš vartojant Drosera-Homaccord

**Drosera-Homaccord** **vartoti negalima**

Jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

**Kiti vaistai ir Drosera-Homaccord**

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

**Drosera-Homaccord vartojimas su maistu ir gėrimais**

Sąveikos nepastebėta.

### Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

### Vairavimas ir mechanizmų valdymas

Drosera-Homaccord gebėjimo vairuoti ir valdyti mechanizmus neveikia.

**Drosera-Homaccord sudėtyje yra etanolio**

Šio vaisto sudėtyje yra 35 tūrio % etanolio (alkoholio), t. y. iki 150,2 mg 10 geriamųjų lašų dozėje (atitinka 3 ml alaus, 1,27 ml vyno, laikant, kad aluje yra 5 %, vyne – 12 % etanolio, arba 49,73 ml obuolių sulčių).

Kenksmingas sergantiesiems alkoholizmu.

Būtina atsižvelgti nėščiosioms, žindyvėms, vaikams ir pacientams, sergantiems kepenų ligomis ar epilepsija.

**3.**  **Kaip vartoti Drosera-Homaccord**

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms, 12 metų ir vyresniems vaikams: reikia vartoti po 10 geriamųjų lašų 3 kartus per dieną. Ūminių sutrikimų atvejais – pradžioje (pirmas dvi valandas) po 10 geriamųjų lašų kas 15 min.

Jaunesniems kaip 2 metų vaikams: vartoti po 3 geriamuosius lašus 3 kartus per dieną. Ūminių sutrikimų atvejais – pradžioje (pirmas dvi valandas) po 3 geriamuosius lašus kas 15 min.

2–5 metų vaikams: vartoti po 5 geriamuosius lašus 3 kartus per dieną. Ūminių sutrikimų atvejais – pradžioje (pirmas dvi valandas) po 5 geriamuosius lašus kas 15 min.

6–11 metų vaikams: vartoti po 7 geriamuosius lašus 3 kartus per dieną. Ūminių sutrikimų atvejais – pradžioje (pirmas dvi valandas) po 7 geriamuosius lašus kas 15 min.

Vaikams geriamuosius lašus galima sumaišyti su nedideliu kiekiu vandens.

Jeigu kosulys nepraeina ilgiau negu savaitę nuo gydymo pradžios, turite kreiptis į gydytoją patarimo.

##### **Ką daryti pavartojus per didelę Drosera-Homaccord dozę?**

Pranešimų apie perdozavimą negauta.

**Pamiršus pavartoti Drosera-Homaccord**

Negalima vartoti dvigubos dozės norint kompensuoti praleistą dozę.

**Nustojus vartoti Drosera-Homaccord**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

**4. Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A,

LT-09120 Vilnius), nemokamu fakso numeriu 8 800 20 131, el. paštu [NepageidaujamaR@vvkt.lt](mailto:NepageidaujamaR@vvkt.lt), taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5. Kaip laikyti Drosera-Homaccord**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir buteliuko etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką, geriamųjų lašų tinkamumo laikas – 6 mėn.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

**6.**  **Pakuotės turinys ir kita informacija**

**Drosera-Homaccord sudėtis**

- 100 g (104 ml) geriamųjų lašų yra veikliųjų medžiagų: Drosera D2 0,5 g, Drosera D10 0,5 g, Drosera D30 0,5 g, Drosera D200 0,5 g, Cuprum aceticum D4 0,5 g, Cuprum aceticum D10 0,5 g, Cuprum aceticum D30 0,5 g, Cuprum aceticum D200 0,5 g.

- Pagalbinės medžiagos: etanolis (96 %), išgrynintas vanduo.

1 ml tirpalo yra 19 geriamųjų lašų.

**Drosera-Homaccord** **išvaizda ir kiekis pakuotėje**

Drosera-Homaccord geriamieji lašaiyra skaidrus, nuo bespalvio iki šiek tiek šviesiai geltonos spalvos tirpalas.

Pakuotėje yra 30 ml buteliukas, užkimštas aplikatoriumi su lašintuvu ir užsuktas dangteliu.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 485

El. paštas info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”  Partizanų g. 198-5  LT-50324 Kaunas |

Tel., faksas +370 37 452 559

El. paštas info@heel.lt

Šis pakuotės lapelis paskutinį kartą peržiūrėtas 2016-08-30

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).